Χέντρικ φαν ντεν Μπρουκ

Ο Χέντρικ φαν ντεν Μπρουκ (φλαμανδικά: Hendrick van den Broeck, αναφέρεται και ως  Hendricus van Mechelen, στα ιταλικά αναφέρεται ως Arrigo FiammingoΆλλα ονόματα με τα οποία αναφέρεται είναι:Arrigo dei Paesi Bassi, Arrigo Fiammingo, Arrigo Paludano, Hendrick, Nicolas, Hennequin de Meecle, Henricus van Mecheln, Malinis, Hendricus, Malinus, Hendricus
Mecheln, Henricus van Meecle, Hennequin de Paesi Bassi Arrigo, dei Paludano Arrigo RKD – Nederlands Instituut voor Kunstgeschiedenis (περ. 1530 – 28 Σεπτεμβρίου 1597) ήταν Φλαμανδός ζωγράφος της Αναγέννησης, μανιεριστικού ύφους, ο οποίος δραστηριοποιήθηκε κυρίως στην Ιταλία.

Βιογραφία
Ο Χέντρικ φαν ντεν Μπρουκ γεννήθηκε στο Μέχελεν. Αδελφός του ήταν ο Κρισπάιν φαν ντεν Μπρουκ. Διετέλεσε μαθητής του Φρανς Φλόρις και είναι γνωστός και ως Hendricus Malinus.Hendrick van den Broeck in the RKD Έγινε γνωστός στη Νάπολι ως γλύπτης και ζωγράφος και εργάστηκε σε Νάπολι, Φλωρεντία, Ούμπρια και Ρώμη. Θα πρέπει να γίνει αντιδιαστολή και να μη συγχέεται με τον Ενρίκο Φιαμμίνγκο (Enrico Fiammingo)Στα ιταλικά Fiammingo είναι ο Φλαμανδός), Φλαμανδό ζωγράφο που δραστηριοποιήθηκε στη Ρώμη αλλά σε μεταγενέστερη περίοδο. Στη Ρώμη συνεργάστηκε με τον Τζόρτζιο Βαζάρι για τη διακόσμηση της Sala Regia στο Αποστολικό Ανάκτορο του Βατικανού. Υπό τον Τσέζαρε Νεμπία (Cesare Nebbia) βοήθησε στη διακόσμηση της Καπέλα Σιστίνα στο σύμπλεγμα κτιρίων του Βατικανού, όπου ζωγράφισε την "Ανάσταση του Χριστού" στην πρόσοψη απέναντι από την είσοδο, εκεί που προηγουμένως υπήρχε ζωγραφική του Ντομένικο Γκιρλαντάιο.
Το 1656 εργάστηκε στο παρεκκλήσιο Capella dei Priori του Ανακτόρου των Πριόρι στην Περούτζια, όπου ζωγράφισε μια "Σταύρωση" και αναστήλωσε τις τοιχογραφίες του Μπενεντέττο Μπονφίλι.

Απεβίωσε στη Ρώμη στις 28 Σεπτεμβρίου 1597.

 Δείτε επίσης 
 Κατάλογος Φλαμανδών ζωγράφων

Παραπομπές

Εξωτερικοί σύνδεσμοι

 Orazio and Artemisia Gentileschi, a fully digitized exhibition catalog from The Metropolitan Museum of Art Libraries, which contains material on Hendrick van den Broeck (see index)


Κατηγορία:Φλαμανδοί ζωγράφοι
Κατηγορία:Μανιεριστές ζωγράφοι